મળતી માહિતી મુજબ સુરત-હાંસોટ રોડ પર ઇલાવ નજીકથી બાઇક પર એક યુવાન પસાર થતો હતો ત્યારે રોડ પર ભૂંડ આવી જતા બાઇક ઝાડ સાથે અથડાતા બાઇકચાલકનું ગંભીર ઇજા થવાના કારણે ઘટનાસ્થળે મોત થયું હતું. જ્યારે આ જ રોડ પર આ જ સ્થળેથી એક કાર પસાર થઇ રહી હતી ત્યારે રોડ પર ભૂંડ આવી જતાં કારચાલકે સ્ટિયરિંગ પરનો કાબૂ ગુમાવતા રાહદારી દંપતી કારની અડફેટે આવી જતાં પુષ્પાબહેન નામની મહિલાનું મોત થયું હતું જ્યારે ત્રણ વ્યક્તિને ગંભીર ઇજા પહોંચી હતી.